Straw Dogs (2011ko filma)

Straw Dogs (euskaraz Lastozko Txakurrak), 2011ko Rod Lurie israeldar-estatubatuar zinema zuzendariaren ekintza-thriller film bat da. 1971ko izenburu berdineko filmaren berregokitzapena da, biak ere The Siege of Trencher's Farm (1969, Trencher Enea Baserriko Setioa) eleberrian oinarrituak. James Marsden, Kate Bosworth, Alexander Skarsgård, Dominic Purcell, Rhys Coiro, Willa Holland eta James Woods aktoreek antzeztu zuten.

 Argumentua 

AEB, Mississippi. David Sumner (James Marsden) Hollywoodeko gidoigilea eta Amy (Kate Bosworth) senar-emazteak Amyren jaioterria den Blackwater herrira joan dira, Amyren aita hil ostean. Amyren asmoa familiaren etxea saltzea da, bitartean Davidek lekuaren lasaitasuna bere azken gidoia amaitzeko aprobetxatuko du. Baina dena ez da herrian dirudien bukolikoa, eta Sumnertarran ailegatzeak iraganeko ezinikusiak berpiztuko ditu. Gainera, bikotea krisialdian dago eta tentsioak senar-emazteengan eragiten hasi da, une berean zenbait herritarrekin izandako antzinako gatazkak azaleratuko dira, nagusiki Amyren mutilagun ohia den Charlierekin (Alexander Skarsgård), honek herriko bere lagun taldearekin Daviden tolerantzia gaitasunaren mugak gaindituko ditu.

 Aktoreak 
 James Marsden: David Sumner
 Kate Bosworth: Amy Sumner
 Alexander Skarsgård: Charlie Venner
 Dominic Purcell: Jeremy Niles
 Rhys Coiro: Norman
 Willa Holland: Janice Heddon
 James Woods: Tom Heddon "Entrenatzailea"
 Billy Lush: Chris
 Laz Alonso: John Burke sheriffa
 Walton Goggins: Daniel Niles
 Anson Mount: Milkens entrenatzailea
 Drew Powell: Bic

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Ekintza filmak
Kategoria:Thrillerrak
Kategoria:Psikopatei buruzko filmak
Kategoria:Etxe erasoei buruzko filmak
Kategoria:Bortxaketa eta mendekuari buruzko filmak
Kategoria:Ehiztariei buruzko filmak
Kategoria:Trauma ondoko estres nahasmenduari buruzko filmak
Kategoria:Liburuetan oinarritutako filmak
Kategoria:Berregokitzapen filmak
Kategoria:Mississippin girotutako filmak
Kategoria:2010eko hamarkadan girotutako filmak